Барање 14-3549/1

Записниците од сите инспекциски надзори извршени во установите за социјална заштита на стари лица во текот на 2019, 2020, 2021, 2022 и 2023 година.

Согласно член 322 од Законот за социјалната заштита („Службен весник на РСМ,, број 104/2019, 146/2019, 275/2019, 302/2020, 311/2020, 163/2021, 294/21, 99/22, 236/22, 65/23), Министерството врши инспекциски надзор над спроведувањето и примената на законите и другите прописи од областа на социјалната заштита над установите за социјална заштита и другите даватели на јавни услуги.

Во инспекциската постапка за извршениот инспекциски надзор, констатираната состојба и утврдените неправилности, инспекторот составува записник и во согласност со законот со решение е овластен да нареди отстранување на констатираните неправилности и недостатоци во определен рок.

Согласно член 12 од Законот за инспекциски надзор (,,Службен весник на РСМ,, број 102/2019), инспекцискиот надзор е јавен, што значи инспекциската служба во рамките на своите овластувања редовно ја информира јавноста за својата работа, за утврдените состојби и неправилности кај субјектите на надзор, како и за преземените инспекциски мерки.

Во контекст на наведеното, донесените инспекциски акти се објавени на веб страницата на Министерството, така што сите заинтересирани може да се информираат за работата на инспекциската служба.

Со оглед на сето горенаведено, а имајќи го предвид фактот дека инспекциската постапка е постапка во која учествува инспекторот од една страна и субјектот на надзор од друга страна, не сме во можност да ви ги доставиме записниците од спроведените инспекциски надзори во установите за социјална заштита на стари лица, од причина што истите се однесуваат на субјектите на надзорот.